Fendopluma kolombo

La Fendopluma kolombo (Drepanoptila holosericea) estas kolombo, tio estas birdo de la familio de Kolombedoj, kaj nura specio de la genro Drepanoptila, sed tiu genro estas eble pli bone kunigita en Ptilinopus.Gibb, G.C., & D. Penny (2010). "Two aspects along the continuum of pigeon evolution: A South-Pacific radiation and the relationship of pigeons within Neoaves". Mol Phyl Evol 56(2): 698–706. 

Ĝi estas endemia de Nov-Kaledonio kie ĝi troviĝas en arbaroj kaj savano de la genro Melaleuca je altitudoj de ĝis 1000 m. BirdLife International (2016). "Drepanoptila holosericea". IUCN Red List of Threatened Species. 2016: e.T22691585A93317580. doi:10.2305/IUCN.UK.2016-3.RLTS.T22691585A93317580.en. Alirita la 11an de Novembro 2021.  Ĝi estas konsiderata Preskaŭ Minacata fare de IUKN pro habitatodetruo kaj ĉasado.

 Aspekto 
Temas pri kolombo kun tre bunta bildo komponita de malhelverdaj kapo, kolo, brusto, flugilkovriloj, ventroflankoj kaj vostokovriloj. La centra ventro estas flava kun iom da verda fono, dum la subvosto estas tre sulfurflava. La versa brusto kaj la flava ventro estas limigitaj per fajna blenka strio supre kaj iomete pli larĝa nigra strio malsupre. La mentono estas blanka, la frunto svela. la beko flaveca kun nigra strio en la supra makzelo kaj nigreca pinto. ankaŭ la piedoj estas nigraj dum la gamboj estas kovritaj de blankaj plumoj.

 Distribuado kaj populacio 
Drepanoptila holosericea estas endemia al la insulo Nov-Kaledonio kie ĝi ofte troviĝas en sia arbara vivejo. Ĝi troviĝas ankaŭ sude de Nov-Kaledonio tra la tuta Ile des Pins sed ne en la Insuloj Loyauté. Esplorgrupoj en 1998 taksis, ke totale 140 000 individuaj birdoj vivas tra sia totala teritorio.

 Ekologio 
La Fendopluma kolombo troviĝas ofte en primaraj kaj sekundaraj humidaj arbaroj ĝis 1 000 metroj en alteco. Ŝajne ĝi preferas humidajn arbarojn 400–600 metrojn en alteco, precipe ĉe la arbarrando. Tamen, ekzistas malmulte da informoj pri la dieto de la birdo. Ĉiuj ornitologoj observis, ke ĝi manĝas plurajn diversajn fruktojn kaj berojn.

 Minacoj 
Tiu birdo estas iom ĉasata laŭ municiokvotoj, igante ĉasistojn ŝpari sian municion por pli grandaj celoj. Se tiuj kvotoj estas forigitaj, la kolombo povas esti ĉasata plie kaj povus rapide malpliiĝi en populacio, kvankam tiu birdo estas protektita per leĝo. Aliaj minacoj inkluzivas arbarajn fajrojn, senarbarigon kaj minadoperaciojn.

Referencoj

 BirdLife International (2016) Species factsheet: Cloven-feathered Dove Drepanoptila holosericea()

 Eksteraj ligiloj 



Kategorio:Afrotropisa faŭno
Kategorio:Birdoj de Nov-Kaledonio
Kategorio:Kolombedoj